pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รปอ.ภานุวัฒน์ ร่วมเป็นเกียรติในพิธีเปิดโรงงาน บริษัท สไปเบอร์ (ประเทศไทย) จำกัด จ.ระยอง
วันจันทร์ที่ 29 มีนาคม 2564
รปอ.ภานุวัฒน์ ร่วมเป็นเกียรติในพิธีเปิดโรงงาน บริษัท สไปเบอร์ (ประเทศไทย) จํากัด จ.ระยอง
นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติและกล่าวปาฐกถาในพิธีเปิดโรงงาน บริษัท สไปเบอร์ (ประเทศไทย) จํากัด   ณ โรงงาน บริษัท สไปเบอร์ (ประเทศไทย) จํากัด นิคมอีสเทิร์นซีบอร์ด จังหวัดระยอง
วันนี้ (29 มีนาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติและกล่าวปาฐกถาในพิธีเปิดโรงงาน บริษัท สไปเบอร์ (ประเทศไทย) จํากัด ซึ่งเป็นผู้ดําเนินกิจการด้านเทคโนโลยีชีวภาพ ผลิตวัสดุสังเคราะห์จากโปรตีนที่มีความสามารถในการย่อยสลายยทางชีวภาพที่เป็นมิตรกับสิ่งแวดล้อมเพื่อนําไปใช้ในการผลิตสิ่งทอ เฟอร์นิเจอร์ อุปกรณ์ทางการแพทย์ และชิ้นส่วนยานยนต์ โดยมีนายเคอิสุเกะ โมริตะ กรรมการผู้จัดการ บริษัท สไปเบอร์ (ไทยแลนด์) จํากัด ให้การต้อนรับ และมีนางสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และนายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม ร่วมเป็นเกียรติด้วย ณ โรงงาน บริษัท สไปเบอร์ (ประเทศไทย) จํากัด นิคมอีสเทิร์นซีบอร์ด จังหวัดระยอง
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามรถไฟทางคู่สายใต้ และปัญหาความเดือดร้อนของประชาชน พร้อมดูงานโรงผลิตชิ้นส่วนระบบราง
วันจันทร์ที่ 29 มีนาคม 2564
กรมการขนส่งทางราง ลงพื้นที่ติดตามรถไฟทางคู่สายใต้ และปัญหาความเดือดร้อนของประชาชน พร้อมดูงานโรงผลิตชิ้นส่วนระบบราง
นายกิตติพันธ์ ปานจันทร์ อธิบดีกรมการขนส่งทางราง พร้อมด้วยเจ้าหน้าที่ กรมการขนส่งทางราง (ขร.) เดินทางด้วยรถไฟขบวนรถด่วนพิเศษดีเซลรางที่ 43 (กรุงเทพ - สุราษฎร์ธานี) เพื่อติดตามความคืบหน้างานก่อสร้างโครงการก่อสร้างรถไฟทางคู่ช่วงนครปฐม - ชุมพร
และร่วมแก้ไขปัญหาความเดือดร้อนของประชาชนจากการก่อสร้างสะพานทางข้ามทางรถไฟและจุดตัดรถไฟทางคู่ในพื้นที่จังหวัดประจวบคีรีขันธ์ เมื่อวันที่ 28 มีนาคม 2564 โดยมี ดร.อรรถพล เก่าประเสริฐ วิศวกรอํานวยการศูนย์โครงการก่อสร้าง ฝ่ายโครงการพิเศษและก่อสร้างพร้อมเจ้าหน้าที่ รฟท. และผู้รับจ้างงานก่อสร้างรถไฟทางคู่ให้การต้อนรับและร่วมหารือ
สําหรับโครงการก่อสร้างรถไฟทางคู่ช่วง (นครปฐม-ชุมพร) นี้ได้แบ่งการก่อสร้างออกเป็น 3 ช่วง ได้แก่ 1.ช่วงนครปฐม - หัวหิน (สัญญาที่ 1 ระยะทาง 93 กม. มีความคืบหน้าแล้ว 83.915%) (สัญญาที่ 2 ระยะทาง 76 กม. มีความคืบหน้าแล้ว 83.135%) 2.ช่วงหัวหิน - ประจวบคีรีขันธ์ (สัญญาที่ 3 ระยะทาง 84 กม. มีความคืบหน้าแล้ว 83.695%) และ 3.ช่วงประจวบคีรีขันธ์ - ชุมพร (สัญญาที่ 4 ระยะทาง 88 กม. มีความคืบหน้าแล้ว 76.193%) (สัญญาที่ 5 ระยะทาง 79 กม. มีความคืบหน้าแล้ว 68.256%) ซึ่งโครงการดังกล่าวมีกําหนดการแล้วเสร็จในปี 2565 และจากกรณีปัญหาความเดือดร้อนของประชาชนจากการก่อสร้างสะพานทางข้ามทางรถไฟและจุดตัดรถไฟทางคู่ในพื้นที่จังหวัดประจวบคีรีขันธ์ทําให้ประชาชนไม่ได้รับความสะดวกในการสัญจร ซึ่ง การรถไฟแห่งประเทศได้ดําเนินการแก้ไขปัญหาและป้องกันปัญหาการน้ําท่วมจากทางลอดใต้ทางรถไฟ จึงเปลี่ยนเป็นสะพานกลับรถขนาดเล็ก ในเขตทางรถไฟเพื่อให้เกิดความสะดวกกับประชาชนในพื้นที่
จากนั้นได้เดินทางเข้าเยี่ยมชมการประกอบโบกี้บรรทุกตู้คอนเทนเนอร์ (บทต.) ต้นแบบ ที่บริษัท เวสท์โคสท์ เอ็นจิเนียริ่ง จํากัด อําเภอบางสะพาน จังหวัดประจวบคีรีขันธ์ เพื่อกําหนดแนวทางในการศึกษา วิจัยและพัฒนาต่อยอดและผลักดันให้เกิดอุตสาหกรรมระบบรางภายในประเทศ และการใช้ local content อย่างยั่งยืนต่อไป
รัฐบาลไทย-ข่าวทำเนียบรัฐบาล-ประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
วันจันทร์ที่ 29 มีนาคม 2564
ประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
กระทรวงเกษตรฯ ประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง กําหนดวงเงินสินเชื่อให้ผู้เข้าร่วมโครงการแต่ละรายได้ไม่เกินร้อยละ 40
นายประยูร อินสกุล รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง ครั้งที่ 3/2564 ณ ห้องประชุมกระทรวงเกษตรและสหกรณ์ ว่าที่ประชุมได้พิจารณาหลักเกณฑ์และเงื่อนไขการพิจารณาวงสินเชื่อตามโครงการสนับสนุนสินเชื่อผู้ประกอบการผลิตผลิตภัณฑ์ยาง วงเงินสินเชื่อ 25,000 ล้านบาท โดยได้ดําเนินการจัดทําร่างหลักเกณฑ์และเงื่อนไขการพิจารณาวงเงินสินเชื่อตามโครงการเพื่อเป็นกรอบการพิจารณาให้สามารถช่วยเหลือและสนับสนุนผู้ประกอบการให้ได้รับประโยชน์ในการดําเนินโครงการอย่างทั่วถึง โดยได้นําเสนอให้ฝ่ายกฎหมายพิจารณาเรียบร้อยแล้ว ซึ่งมีร่างข้อหลักเกณฑ์และเงื่อนไขใหม่ว่า การยางแห่งประเทศไทยได้พิจารณากําหนดวงเงินสินเชื่อตามโครงการของผู้เข้าร่วมโครงการแต่ละรายได้ไม่เกินร้อยละ 40 ของวงเงินสินเชื่อตามโครงการ ภายใต้วงเงินสินเชื่อคงเหลือ เพื่อไม่ให้เกิดการผูกขาด เป็นการกระจายให้เอกชนแต่ละรายสามารถสมัครเข้าโครงการได้ และทําให้เกษตรกรได้รับประโยชน์จากโครงการนี้ด้วย
ทั้งนี้ โครงการสนับสนุนสินเชื่อผู้ประกอบการผลิตผลิตภัณฑ์ยาง วงเงินสินเชื่อ 25,000 ล้านบาท มีวัตถุประสงค์เพื่อใช้ในการขยายกําลังการผลิต ปรับเปลี่ยนเครื่องจักรการผลิต ภายใต้โครงการแก้ไขปัญหายางพาราทั้งระบบ โดยผู้ประกอบการแปรรูปผลิตภัณฑ์ยางขั้นปลายน้ําที่เข้าร่วมโครงการฯ จะได้รับชดเชยดอกเบี้ยตามที่จ่ายจริง แต่ไม่เกินร้อยละ 3 ตลอดอายุโครงการ 10 ปี (พ.ศ. 2559 – 2569) ไม่เกินปี พ.ศ. 2569 และธนาคารพาณิชย์หรือธนาคารรัฐ (สถาบันการเงินเฉพาะกิจ) ได้ทุกธนาคาร สนับสนุนสินเชื่อแก่ผู้ประกอบการผลิตภัณฑ์ยางตามโครงการ
รัฐบาลไทย-ข่าวทำเนียบรัฐบาล-กระทรวงเกษตรฯ เคาะชื่อ Thailand Pavilion ภายใต้แนวคิด “TRUST Thailand” เตรียมเข้าร่วมงาน The International Horticultural Expo (EXPO 2022 Floriade Almere) ประเทศเนเธอร์แลนด์
วันจันทร์ที่ 29 มีนาคม 2564
กระทรวงเกษตรฯ เคาะชื่อ Thailand Pavilion ภายใต้แนวคิด “TRUST Thailand” เตรียมเข้าร่วมงาน The International Horticultural Expo (EXPO 2022 Floriade Almere) ประเทศเนเธอร์แลนด์
กระทรวงเกษตรฯ เคาะชื่อ Thailand Pavilion ภายใต้แนวคิด “TRUST Thailand” เตรียมเข้าร่วมงาน The International Horticultural Expo (EXPO 2022 Floriade Almere) ประเทศเนเธอร์แลนด์
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการอํานวยการจัดงานโครงการเข้าร่วมงาน The International Horticultural Expo (EXPO 2022 Floriade Almere) ครั้งที่ 2 / 2564 ณ กระทรวงเกษตรและสหกรณ์ ว่า ตามที่คณะรัฐมนตรีเห็นชอบ เมื่อวันที่ 12 ตุลาคม 2563 ได้อนุมัติหลักการโครงการเข้าร่วมงาน The International Horticultural Expo (EXPO 2022 Floriade Almere) โดยมอบหมายให้กระทรวงเกษตรและสหกรณ์ และหน่วยงานที่เกี่ยวข้องเข้าร่วมงาน ณ เมือง Almere ราชอาณาจักรเนเธอร์แลนด์ ระหว่างเดือน เมษายน - ตุลาคม 2565 ซึ่งจากการหารือในที่ประชุมฯ คณะกรรมการอํานวยการจัดงานโครงการฯ ได้มีมติเห็นชอบการเข้าร่วมงาน EXPO 2022 Floriade Almere ภายใต้ชื่อ Thailand Pavilion
“สําหรับการเข้าร่วมงาน EXPO 2022 Floriade Almere ในชื่อ Thailand Pavilion จะนําเสนอภายใต้แนวคิด“TRUST Thailand” ซึ่งหมายถึง “เป็นที่นิยม (Trendy) เข้าถึงง่าย (Reachable) ใช้ประโยชน์ได้ (Utility) อย่างปลอดภัย / ยั่งยืน (Safety / Sustainability) และใช้เทคโนโลยี (Technology)” และแนวคิดย่อย คือ 3S : Safety Security and Sustainability ตลอดจนใช้ BCG โมเดล หรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) และ Smart City สนับสนุนแนวคิดและนําไปประกอบในการจัดนิทรรศการใน Thailand Pavilion ซึ่งจะแสดงให้เห็นถึงภาพลักษณ์ประเทศไทย ทําให้เกิดความเชื่อมั่นในด้านต่างๆ ทั้งด้านการเกษตร อาหาร ตลอดจนการท่องเที่ยว โดยภายในงานจะประกอบไปด้วยอาคารนิทรรศการ ทั้งแบบการจัดแสดงนิทรรศการถาวร นิทรรศการชั่วคราว (นิทรรศการหมุนเวียน) ห้องเอนกประสงค์ ห้องทํางาน ศูนย์บริการข้อมูลประเทศไทย เป็นต้น ส่วนในด้านของสวนไทย จะเน้นการจัดแสดงสวนที่แสดงความหลากหลายของพรรณไม้ สระน้ํา สนามเด็กเล่น โรงเรือนกระจก ลานกิจกรรม เป็นต้น นอกจากนี้แนวคิดดังกล่าวยังถูกคิดขึ้นมาเพื่อให้สอดคล้องกับแนวคิดหลักของงาน คือ Growing Green Cities (การเติบโตของเมืองสีเขียว)” ดร.ทองเปลว กล่าว
ทั้งนี้ คณะกรรมการอํานวยการการจัดงานฯ ได้มีมติเห็นชอบการแต่งตั้งคณะอนุกรรมการ และคณะทํางานจัดงาน The International Horticultural Expo (EXPO 2022 Floriade Almere) รวมจํานวน 6 คณะ ประกอบด้วย 1. คณะอนุกรรมการขับเคลื่อนการดําเนินการจัดงานฯ โดยมีหน้าที่ กํากับ ดูแล ขับเคลื่อน การดําเนินการจัดงานฯ ให้เป็นไปด้วยความเรียบร้อย ตามรูปแบบและแผนงานที่กําหนดอย่างมีประสิทธิภาพ 2. คณะทํางานด้านการจัดทํา Thailand Pavilion 3. คณะทํางานด้านการจัดนิทรรศการและบริการข้อมูลประเทศไทย 4. คณะทํางานจัดกิจกรรมสัปดาห์ประเทศไทย กิจกรรมทางวัฒนธรรม และกิจกรรมพิเศษ 5.คณะทํางานด้านประชาสัมพันธ์ จัดทําสื่อ และส่งเสริมภาพลักษณ์ของประเทศไทย และ 6. คณะทํางานด้านการศึกษาดูงานและการเจรจาธุรกิจ
รัฐบาลไทย-ข่าวทำเนียบรัฐบาล-ขยายเวลา! ยกเว้นภาษีหน้ากากอนามัย ถึง 30 ก.ย. 64
วันจันทร์ที่ 29 มีนาคม 2564
ขยายเวลา! ยกเว้นภาษีหน้ากากอนามัย ถึง 30 ก.ย. 64
...
เพื่อรองรับสถานการณ์การแพร่ระบาดของโรคโควิด-19 ที่ยังคงมีอยู่ รัฐบาลจึงได้ขยายเวลาการยกเว้นภาษีหน้ากากอนามัยและวัสดุที่ใช้ในการผลิตหน้ากากออกไปจนถึงวันที่ 30 ก.ย. 64 ให้มั่นใจว่าประเทศไทยจะยังคงมีปริมาณหน้ากากเพียงพอสําหรับความต้องการของบุคลากรทางการแพทย์ ผู้ป่วย กลุ่มเสี่ยงต่าง ๆ รวมถึงประชาชนให้สามารถเข้าถึงสินค้าประเภทหน้ากากได้อย่างทั่วถึง
.
การขยายเวลายกเว้นภาษีหน้ากากครั้งนี้ ประกอบด้วย 2 มาตรการ คือ
1.การยกเว้นภาษีสําหรับสินค้าหน้ากากชนิดที่ใช้ในห้องผ่าตัด หน้ากากกรองฝุ่น หมอกควัน หรือสารพิษ หน้ากากกรองเชื้อโรค หน้ากากทางการแพทย์ ฯลฯ
2.การยกเว้นภาษีสําหรับของที่นําเข้ามาเพื่อผลิตเป็นหน้ากากที่ใช้ในห้องผ่าตัด หน้ากากกรองเชื้อโรค หน้ากากทางการแพทย์ หน้ากากกรองฝุ่น หมอกควัน หรือสารพิษ ฯลฯ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอ หารือไทยซับคอนหนุนลงทุนโซลาร์เซลล์
วันจันทร์ที่ 29 มีนาคม 2564
บีโอไอ หารือไทยซับคอนหนุนลงทุนโซลาร์เซลล์
นายชนินทร์ ขาวจันทร์ รองเลขาธิการคณะกรรมการส่งเสริมการลงทุน หรือ บีโอไอ (ที่ 2 จากขวา) ให้การต้อนรับนายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย (ไทยซับคอน)
นําคณะนักลงทุนกลุ่มผู้ผลิตโซลาร์เซลล์ จาก MLT Solar Energyและนิคมอุตสาหกรรมบ่อทอง33ร่วมหารือแนวทางการส่งเสริมการลงทุนอุตสาหกรรมพลังงานโซลาร์เซลล์ ณ สํานักงานบีโอไอ ถนนวิภาวดีรังสิต กรุงเทพฯ เมื่อเร็วๆ นี้
รัฐบาลไทย-ข่าวทำเนียบรัฐบาล-โค้งสุดท้าย! รีบยื่นทบทวนสิทธิ “ม33เรารักกัน” ก่อนปิดรับ 28 มี.ค. นี้
วันจันทร์ที่ 29 มีนาคม 2564
โค้งสุดท้าย! รีบยื่นทบทวนสิทธิ “ม33เรารักกัน” ก่อนปิดรับ 28 มี.ค. นี้
...
แจ้งข่าวบอกกล่าวไปยังผู้ประกันตนตามมาตรา33 ที่ไม่ผ่านการคัดกรองคุณสมบัติโครงการ “ม.33เรารักกัน” และประสงค์จะขอทบทวนสิทธิ ขอให้รีบดําเนินการโดยด่วนภายในวันที่ 28 มี.ค. นี้
.
สําหรับผู้ได้รับ SMS จากธนาคารกรุงไทยว่า ชื่อ-นามสกุลผิด ขอให้กดปุ่มทบทวนสิทธิผ่านเว็บไซต์ www.ม33เรารักกัน .com
.
ส่วนผู้ที่ไม่มีสมาร์ทโฟน หรือลงทะเบียนแล้วพบข้อความว่า ลงทะเบียนไม่สําเร็จเนื่องจากท่านไม่ได้เป็นผู้ประกันตนมาตรา 33 ในระบบประกันสังคม ขอให้นําบัตรประชาชนแบบสมาร์ทการ์ดที่ยังไม่หมดอายุ ไปขอทบทวนสิทธิที่สํานักงานประกันสังคมพื้นที่ทั่วประเทศ ตั้งแต่เวลา 08.30 – 18.30 น. ไม่เว้นวันหยุดราชการ
.
ซึ่งระบบจะประกาศผลการทบทวนสิทธิ ตั้งแต่วันที่ 5 -11 เม.ย. 64 ที่ www.ม33เรารักกัน .com โดยแบ่งช่วงเวลาการกดยืนยันสิทธิออกเป็น 2 ช่วง
.
กดใช้งานและยืนยันตัวตนเพื่อรับสิทธิ ระหว่างวันที่ 5 – 11 เม.ย. 64 จะได้รับวงเงินสะสมในวันที่ 12 เม.ย. 64 จํานวน 4,000 บาท
กดใช้งานและยืนยันตัวตนเพื่อรับสิทธิ ระหว่างวันที่ 12 เม.ย. – 31 พ.ค. 64 จะได้รับวงเงินสะสมในวันที่กดใช้งาน จํานวน 4,000 บาท
.
หากมีข้อสงสัย สามารถสอบถามเพิ่มเติมได้ที่ สายด่วนกระทรวงแรงงาน โทร. 1506 กด 1
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รอง นรม. พลเอกประวิตรฯ  ติดตามการดำเนินงานโครงการที่ได้รับการสนับสนุนจากกองทุนฯ เพื่อขับเคลื่อนการพัฒนาดิจิทัลของไทย
วันจันทร์ที่ 29 มีนาคม 2564
รอง นรม. พลเอกประวิตรฯ  ติดตามการดําเนินงานโครงการที่ได้รับการสนับสนุนจากกองทุนฯ เพื่อขับเคลื่อนการพัฒนาดิจิทัลของไทย
รอง นรม. พลเอกประวิตรฯ  ติดตามการดําเนินงานโครงการที่ได้รับการสนับสนุนจากกองทุนฯ เพื่อขับเคลื่อนการพัฒนาดิจิทัลของไทย
วันนี้ (29 มีนาคม 2564) เวลา 10.00 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 1/2564 ณ ห้องประชุม 301 ตึกบัญชาการ 1 ทําเนียบรัฐบาล โดยรับทราบความคืบหน้าผลการดําเนินงานของกองทุนพัฒนาดิจิทัลเพื่อเศรษฐกิจและสังคม ไตรมาสที่ 1 ประจําปีบัญชี 2564 ครอบคลุมทั้ง 5 ด้าน ดังนี้ (1) ผลการดําเนินงานด้านการเงิน (2) ผลการดําเนินงานด้านไม่ใช่การเงินตามวัตถุประสงค์และภารกิจของทุนหมุนเวียน (3) ระบบบริหารความเสี่ยง (4) ระบบบริหารจัดการสารสนเทศ และ (5) ระบบบริหารทรัพยากรบุคคล
โอกาสนี้ ที่ประชุมยังพิจารณาเห็นชอบแนวทางการบริหารจัดการทรัพย์สินทางปัญญา การจัดสรรประโยชน์และการรักษาสิทธิในทรัพย์สินทางปัญญา ในกรณีผู้รับทุนและผู้ให้ทุนเป็นเจ้าของร่วมกัน เห็นชอบประกาศคณะกรรมการบริหารกองทุนพัฒนาดิจิทัลเพื่อเศรษฐกิจและสังคม เรื่อง การบริหารจัดการทรัพย์สินทางปัญญา การจัดสรรประโยชน์ และการรักษาสิทธิในทรัพย์สินทางปัญญา อีกทั้งเห็นชอบการเสนอขอทําความตกลงเรื่องทรัพย์สินทางปัญญาก่อนลงนามในสัญญาโครงการการพัฒนาบทเรียนออนไลน์และสื่อส่งเสริมการเรียนรู้ภาษาบาลีของมูลนิธิเทคโนโลยีสารสนเทศตามพระราชดําริสมเด็จพระเทพรัตนราชสุดา ฯ สยามบรมราชกุมารี
ทั้งนี้ พลเอก ประวิตร ฯ ในฐานะประธานได้กําชับให้หน่วยงานที่เกี่ยวข้องติดตาม ประเมินผล โครงการที่ได้รับทุนสนับสนุนจากกองทุนฯ พร้อมทั้งมอบฝ่ายเลขาฯ ดําเนินไปตามมติที่ประชุมเพื่อการขับเคลื่อนให้เป็นไปตามการพัฒนาดิจิทัลของประเทศ
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พล.อ. ประยุทธ์ จันทร์โอชา นรม.​ และ​ รมว.กห.​ ในฐานะผู้ได้รับมอบพระราชอำนาจในการแต่งตั้งและถอดถอนตุลาการศาลทหาร​ ก.ท.
วันจันทร์ที่ 29 มีนาคม 2564
พล.อ. ประยุทธ์ จันทร์โอชา นรม.​ และ​ รมว.กห.​ ในฐานะผู้ได้รับมอบพระราชอํานาจในการแต่งตั้งและถอดถอนตุลาการศาลทหาร​ ก.ท.
เป็นสักขีพยานในพิธีถวายสัตย์ปฏิญาณของตุลาการศาลทหารกรุงเทพ ประจําปี 2564 จํานวน 92 นาย ณ ห้องพินิตประชานาถ ในศาลาว่าการกลาโหม เมื่อ​ 26​ มี.ค.64, 1300
พล.อ.ชัยชาญ ช้างมงคล รมช.กห. พล.อ.สุชาติ หนองบัว​ ​ลก.รมว.กห.​ พล.อ.ณัฐ อินทรเจริญ​ รวมทั้ง รอง​ ปล.กห. ผบ.ทหารสูงสุด​ และ ผบ.เหล่าทัพ เข้าร่วมพิธี โดยมี​ พล.อ.​ ประชาพัฒน์ วัจนะรัตน์ จก.ธน. เป็นผู้กราบบังคมทูลขอนําตุลาการศาลทหาร​ ก.ท. เข้าถวายสัตย์ปฏิญาณ
ในการนี้ พล.ร.ต. ชัยณรงค์ บุณยรัตกลิน​ ร.น. ในฐานะตุลาการศาลทหารอาวุโส เป็นผู้นํากล่าวคําถวายสัตย์ปฏิญาณต่อพระบรมฉายาลักษณ์พระบาทสมเด็จพระเจ้าอยู่หัว​ว่า​ จะจงรักภักดีต่อพระมหากษัตริย์​ และจะปฏิบัติหน้าที่ในพระปรมาภิไธยด้วยความซื่อสัตย์สุจริต โดยปราศจากอคติทั้งปวง​ เพื่อให้เกิดความยุติธรรมแก่ประชาชน​ และความสงบสุขแห่งราชอาณาจักร​ ทั้งจะรักษาไว้​ และปฏิบัติตามซึ่งการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย​ และกฎหมายทุกประการ
การถวายสัตย์ปฏิญาณของศาลทหาร​ ก.ท.​ เป็นไปตามรัฐธรรมนูญแห่งราชอาณาจักรไทย พุทธศักราช 2560 ซึ่ง กระทรวงกลาโหมต้องจัดให้มีพิธีถวายสัตย์ปฏิญาณต่อพระบรมฉายาลักษณ์พระบาทสมเด็จพระเจ้าอยู่หัว ก่อนที่ตุลาการศาลทหาร​ก.ท.​ จะเข้ารับหน้าที่ ตามข้อบังคับกระทรวงกลาโหมว่าด้วยการถวายสัตย์ปฏิญาณของตุลาการศาลทหาร พ.ศ.2551
รัฐบาลไทย-ข่าวทำเนียบรัฐบาล-คกก. เอกลักษณ์ของชาติรับทราบแผนปฏิบัติการด้านการเสริมสร้างเอกลักษณ์ของชาติ เน้นเยาวชนมีส่วนร่วมภายใต้กรอบแนวคิด “คนไทยมีวินัย ใฝ่คุณธรรม และรู้ รัก สามัคคี”
วันจันทร์ที่ 29 มีนาคม 2564
คกก. เอกลักษณ์ของชาติรับทราบแผนปฏิบัติการด้านการเสริมสร้างเอกลักษณ์ของชาติ เน้นเยาวชนมีส่วนร่วมภายใต้กรอบแนวคิด “คนไทยมีวินัย ใฝ่คุณธรรม และรู้ รัก สามัคคี”
คณะกรรมการเอกลักษณ์ของชาติรับทราบแผนปฏิบัติการด้านการเสริมสร้างเอกลักษณ์ของชาติ เน้นเยาวชนมีส่วนร่วมภายใต้กรอบแนวคิด “คนไทยมีวินัย ใฝ่คุณธรรม และรู้ รัก สามัคคี”
วันนี้ (29 มีนาคม 2564) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการเอกลักษณ์ของชาติ ครั้งที่ 1/2564 โดยมี นายอนุชา นาคาศัย รัฐมนตรีประจําสํานักนายกรัฐมนตรีและหน่วยงานที่เกี่ยวข้องเข้าร่วมประชุม โดยที่ประชุมรับทราบมติคณะรัฐมนตรีเมื่อวันที่ 12 พฤษภาคม 2563 เห็นชอบให้ทุกวันที่ 4 ธันวาคม ของทุกปี เป็น “วันรู้รักสามัคคี” เป็นวันสําคัญของชาติ โดยไม่ถือเป็นวันหยุดราชการ พร้อมรับทราบมติคณะรัฐมนตรีเมื่อวันที่ 16 มิถุนายน 2563 เห็นชอบให้เพลงสดุดีจอมราชาและเพลงสดุดีพระแม่ไทย เป็นเพลงสําคัญของแผ่นดิน เพิ่มเติม ตามที่สํานักงานปลัดสํานักนายกรัฐมนตรี เสนอ
พร้อมกันนี้ ที่ประชุมได้รับทราบรายงานการดําเนินงานของคณะอนุกรรมการดําเนินโครงการ “ค่าของแผ่นดิน” ซึ่งดําเนินการประชาสัมพันธ์สรรหาและคัดเลือกบุคคล หน่วยงาน และโครงการ ที่ทําคุณประโยชน์ต่อประเทศชาติ สังคม และประชาชน ในการเป็นต้นแบบและยกย่องเชิดชูให้เป็น “ค่าของแผ่นดิน” โดยอยู่ระหว่างการพิจารณาหลักเกณฑ์และกลั่นกรองบุคคล หน่วยงานและโครงการ เพื่อรับโล่เกียรติคุณจากนายกรัฐมนตรีต่อไป และรับทราบรายงานการดําเนินงานของคณะอนุกรรมการดําเนินโครงการสร้างเด็กและเยาวชนต้นแบบ รู้ รัก สามัคคี และสํานึกความเป็นไทย ภายใต้หัวข้อ “เด็กอวด(ทํา)ดี” ซึ่งมีกําหนดการรับสมัครระหว่างที่ 1 – 30 เมษายน 2564 เพื่อเปิดโอกาสให้เด็กและเยาวชนอายุระหว่าง 15 – 25 ปี ได้มีพื้นที่แสดงออกทางความคิด พัฒนาศักยภาพ และเรียนรู้การทํางานเป็นทีมผ่านการศึกษา ค้นคว้า และปฏิบัติจริง
อนึ่ง ที่ประชุมได้รับทราบการขับเคลื่อนแผนปฏิบัติการด้านการเสริมสร้างเอกลักษณ์ของชาติ ทั้ง 2 ระยะ ระยะที่ 1 พ.ศ. 2564 – 2565 และระยะที่ 2 พ.ศ. 2566 – 2570 เพื่อเป็นกลไกสําคัญที่จะขับเคลื่อนการสื่อสารระหว่างเยาวชนและรัฐบาล อาทิ การให้กลุ่มเด็กและเยาวชนมีส่วนร่วม โดยสํานักงานเสริมสร้างเอกลักษณ์ของชาติได้จัดทํา (ร่าง) แนวทางขับเคลื่อนแผนปฏิบัติการด้านการเสริมสร้างเอกลักษณ์ของชาติ ภายใต้กรอบแนวคิด “คนไทยมีวินัย ใฝ่คุณธรรม และรู้ รัก สามัคคี” โดยแบ่งออกเป็น 3 แนวทาง ประกอบด้วย การอนุรักษ์เอกลักษณ์เดิม การส่งเสริมเอกลักษณ์ในบริบทใหม่ และ การสร้างสรรค์เอกลักษณ์ที่ใฝ่ฝัน
ในตอนท้าย ที่ประชุมได้พิจารณาเห็นชอบปรับปรุงองค์ประกอบของคณะอนุกรรมการจัดทําเพลงสําคัญของแผ่นดินในส่วนของประธานอนุกรรมการเป็น นายอนุชา นาคาศัย รัฐมนตรีประจําสํานักนายกรัฐมนตรี เพื่อให้การดําเนินงานของคณะอนุกรรมการจัดทําเพลงสําคัญแห่งแผ่นดินเป็นไปด้วยความเรียบร้อย เหมาะสม และมีประสิทธิภาพ
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์การเบิกค่ายาบรรเทาอาการข้อเสื่อม โดยมุ่งหวังให้ผู้ป่วยสามารถเข้าถึงยาได้ตั้งแต่ระยะเริ่มต้น ดีเดย์! 19 เม.ย. 64
วันจันทร์ที่ 29 มีนาคม 2564
กรมบัญชีกลางปรับปรุงหลักเกณฑ์การเบิกค่ายาบรรเทาอาการข้อเสื่อม โดยมุ่งหวังให้ผู้ป่วยสามารถเข้าถึงยาได้ตั้งแต่ระยะเริ่มต้น ดีเดย์! 19 เม.ย. 64
ในปีงบประมาณ พ.ศ. 2563 มีจํานวนผู้ป่วยที่ใช้สิทธิสวัสดิการรักษาพยาบาลข้าราชการที่ได้รับยากลูโคซามีนซัลเฟต (glucosamine) จํานวน 39,560 ราย ผลการเบิกจ่ายค่ายาดังกล่าว เป็นจํานวนเงินกว่า 101.4 ล้านบาท
นายประภาศ คงเอียด อธิบดีกรมบัญชีกลาง เปิดเผยว่า ในปีงบประมาณ พ.ศ. 2563 มีจํานวนผู้ป่วยที่ใช้สิทธิสวัสดิการรักษาพยาบาลข้าราชการที่ได้รับยากลูโคซามีนซัลเฟต (glucosamine) จํานวน 39,560 ราย ผลการเบิกจ่ายค่ายาดังกล่าว เป็นจํานวนเงินกว่า 101.4 ล้านบาท ประกอบกับหลักเกณฑ์การเบิกค่ายาบรรเทาอาการข้อเสื่อมที่ออกฤทธิ์ช้า และกลุ่มยาฉีดเข้าข้อบรรเทาอาการข้อเสื่อม ประกาศใช้มาตั้งแต่ปี พ.ศ. 2558 รวมถึงราชวิทยาลัยแพทย์ออร์โธปิดิกส์แห่งประเทศไทย ได้ทําการศึกษาวิจัยข้อมูลผู้ป่วยโรคข้อเข่าเสื่อม มีผลการศึกษาพบว่าปัจจุบันผู้ป่วยมีอายุเฉลี่ยลดลง อีกทั้งการได้รับยากลูโคซามีนซัลเฟตต้องได้รับยาในขนาด 1,500 มิลลิกรัมต่อวัน เป็นเวลานาน 3 ปี จะช่วยลดอาการปวดและช่วยลดการแคบของข้อได้ดีกว่าการใช้ยาในระยะสั้น กรมบัญชีกลางจึงร่วมกับราชวิทยาลัยแพทย์ออร์โธปิดิกส์แห่งประเทศไทย และชมรมศัลยแพทย์ข้อสะโพกข้อเข่าแห่งประเทศไทย พิจารณาทบทวนและปรับปรุงหลักเกณฑ์การเบิกค่ายาบรรเทาอาการข้อเสื่อมที่ออกฤทธิ์ช้า และกลุ่มยาฉีดเข้าข้อบรรเทาอาการข้อเสื่อม ซึ่งจะมีผลใช้บังคับตั้งแต่วันที่ 19 เมษายน 2564 เป็นต้นไป โดยมีสาระสําคัญ ดังนี้
1. การเบิกจ่ายค่ายากลูโคซามีนซัลเฟต ให้เป็นไปตามแนวทางกํากับการเบิกจ่ายค่ายากลูโคซามีนซัลเฟต โดยให้ใช้ยากลุ่มนี้กับผู้ป่วยที่เป็นโรคข้อเข่าเสื่อมแบบปฐมภูมิ (ผู้ป่วยข้อเข่าเสื่อมที่มีผล X-ray ตั้งแต่ Kellgren and Lawrence grade 1 - 3 ) เท่านั้น โดยการสั่งใช้ยาต้องไม่เกินครั้งละ 12 สัปดาห์
2. การเบิกจ่ายค่ายาคอนดรอยตินซัลเฟต ไดอะเซอเรน และกลุ่มยาฉีดเข้าข้อบรรเทาอาการข้อเสื่อม ให้ปฏิบัติตามหลักเกณฑ์การเบิกค่ายานอกบัญชียาหลักแห่งชาติในหนังสือกระทรวงการคลัง ด่วนที่สุด ที่ กค 0422.2/ว 111 ลงวันที่ 24 กันยายน 2555
3. การเบิกจ่ายค่ายาบรรเทาอาการข้อเสื่อมตามข้อ 1 และ 2 ให้เบิกจ่ายในระบบเบิกจ่ายตรงค่ารักษาพยาบาลเท่านั้น ผู้มีสิทธิไม่สามารถนําใบเสร็จรับเงิน มายื่นเบิกค่ายากับส่วนราชการต้นสังกัดได้ทุกกรณี
“การปรับปรุงหลักเกณฑ์ฯ ดังกล่าว มีความมุ่งหวังให้ผู้ป่วยสามารถเข้าถึงยาเพื่อทําการรักษาโรคได้ตั้งแต่ระยะเริ่มต้น ส่งผลให้การควบคุมโรคเป็นไปอย่างมีประสิทธิภาพมากขึ้น และช่วยลดภาระค่าใช้จ่ายของผู้ป่วยในการเดินทางมารับยา อีกทั้งจะทําให้กรมบัญชีกลางมีฐานข้อมูลสําหรับตรวจสอบและประเมินคุณภาพในการรักษาร่วมกับราชวิทยาลัยแพทย์ออร์โธปิดิกส์แห่งประเทศไทยต่อไป ทั้งนี้ สถานพยาบาล ผู้มีสิทธิและบุคคลในครอบครัว สามารถศึกษารายละเอียดเพิ่มเติมได้ตามหนังสือกรมบัญชีกลาง ที่ กค 0416.2/ว 167 ลงวันที่ 26 มีนาคม 2564 หรือโทรสอบถามที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรุงไทยรักชุมชน เดินหน้าขับเคลื่อน Digital Lifestyle ในงานมะม่วงและของดีเมืองแปดริ้ว
วันจันทร์ที่ 29 มีนาคม 2564
กรุงไทยรักชุมชน เดินหน้าขับเคลื่อน Digital Lifestyle ในงานมะม่วงและของดีเมืองแปดริ้ว
ธ.กรุงไทยชวนเที่ยวงานวันมะม่วงและของดีเมืองแปดริ้วครั้งที่ 50 ร่วมเป็นส่วนหนึ่งของกรุงไทยรักชุมชน ชวนชิมและช้อปมะม่วงน้ําดอกไม้สีทองพันธุ์ดีขึ้นชื่อ พร้อมผลิตผลการเกษตรและสินค้าชุมชนมากมายกว่า 130 ร้านค้า ผ่านโครงการเราชนะ คนละครึ่ง และม33 เรารักกัน
ธนาคารกรุงไทยชวนเที่ยวงานวันมะม่วงและของดีเมืองแปดริ้ว ครั้งที่ 50 ร่วมเป็นส่วนหนึ่งของกรุงไทยรักชุมชน ชวนชิมและช้อปมะม่วงน้ําดอกไม้สีทองพันธุ์ดีขึ้นชื่อ พร้อมผลิตผลการเกษตรและสินค้าชุมชนมากมายกว่า 130 ร้านค้า ผ่านโครงการเราชนะ โครงการคนละครึ่ง และโครงการ ม33 เรารักกัน สะดวกสบายใช้จ่ายด้วยแอปพลิเคชันเป๋าตังหรือ Krungthai NEXT ร่วมทําบุญกับโรงเรียนวัดโสธรวรารามวรวิหาร ผ่าน e-Donation ลดการสัมผัสเงินและความเสี่ยงโควิด-19 สนุกกับกิจกรรม แชะ-แชร์-เช็คอิน ถ่ายรูปติดแฮชแท็ก #กรุงไทยรักแปดริ้ว รับของรางวัลมากมาย 26 มีนาคม – 4 เมษายน 2564 ที่สนามโรงเรียนวัดโสธรวรารามวรวิหาร ตั้งแต่เวลา 9.00 – 21.00 น.
ธนาคารกรุงไทยสนับสนุนการจัดงานวันมะม่วงและของดีเมืองแปดริ้ว ครั้งที่ 50 ภายใต้รูปแบบ “ ชิม ช้อป ใช้ ปลอดโควิด No Limit No Alcohol No Foam” เพื่อส่งเสริมการท่องเที่ยวและประชาสัมพันธ์มะม่วงและผลผลิตทางการเกษตรที่ขึ้นชื่อของเมืองแปดริ้วให้เป็นที่รู้จักอย่างกว้างขวาง โดยนายไมตรี ไตรติลานันท์ ผู้ว่าราชการจังหวัดฉะเชิงเทรา เป็นประธานเปิดงาน พร้อมด้วยนายสุพร โสฬศ ผู้ช่วยกรรมการผู้จัดการใหญ่ ธนาคารกรุงไทย ในวันที่ 26 มีนาคม 2564 ณ บริเวณสนามโรงเรียนวัดโสธรวรารามวรวิหาร
ผู้ที่มาเที่ยวชมงานสามารถเพลิดเพลินกับการใช้จ่ายออนไลน์ นอกจากมะม่วงแปดริ้วที่มีรสชาติอร่อย เป็นเอกลักษณ์ไม่เหมือนใคร สินค้าเด่นของงานแล้ว ยังมีผลผลิตทางการเกษตร ผลิตภัณฑ์แปรรูป และสินค้าชุมชนมากมายให้เลือกซื้อกว่า 130 ร้านค้า ผ่านโครงการเราชนะ โครงการคนละครึ่ง และโครงการ ม33 เรารักกันโดยชําระค่าสินค้าด้วยแอปพลิเคชันเป๋าตัง หรือ Krungthai NEXT ซึ่งนอกจากจะช่วยลดการสัมผัสเงินสดและลดความเสี่ยงการแพร่ระบาดของโควิด-19 แล้ว ประชาชนที่มาเที่ยวงาน รวมทั้งร้านค้าจะได้สัมผัสกับประสบการณ์ช้อปปิ้ง ในแบบ Digital Lifestyle
นอกจากนี้ ธนาคารยังได้จัดตกแต่งจุดถ่ายรูป ให้ประชาชนที่มาเที่ยวงานได้ถ่ายรูปเป็นที่ระลึกและร่วมกิจกรรม แชะ-แชร์-เช็คอิน โดยติดแฮชแท็ก #กรุงไทยรักแปดริ้ว และแชร์ต่อเพื่อเชิญชวนให้ผู้ที่สนใจมาเที่ยวงาน โดยสามารถแลกรับกระเป๋าผ้าลิมิเต็ด และของรางวัลอีกมากมายได้ที่จุดบริการธนาคารกรุงไทย พร้อมร่วมทําบุญเพื่อเป็นสิริมงคลกับโรงเรียนวัดโสธรวรารามวรวิหารผ่านระบบ e-Donation สามารถรับใบอนุโมทนาอิเล็กทรอนิกส์ผ่านทางอีเมล โดยระบบจะจัดส่งข้อมูลไปยังกรมสรรพากรเพื่อประโยชน์ในการลดหย่อนภาษี
ธนาคารกรุงไทยสนับสนุนกิจกรรมและงานประจําปีของฉะเชิงเทรา เพื่อส่งเสริมการสร้างรายได้และอาชีพให้กับชุมชน พัฒนาเศรษฐกิจ คุณภาพชีวิต ทําให้ชุมชนและสังคมมีความเป็นอยู่ที่ดีขึ้น ซึ่ง#กรุงไทยรักแปดริ้ว เป็นอีกหนึ่งแผนงานภายใต้โครงการกรุงไทยรักชุมชน ที่มุ่งสร้างการเติบโตไปกับทุกภาคส่วนของสังคมไทยอย่างยั่งยืน โดยตระหนักถึงความสําคัญในการพัฒนาชุมชนให้เข้มแข็ง พึ่งพาตนเอง ด้วยศักยภาพของคนในชุมชน
รัฐบาลไทย-ข่าวทำเนียบรัฐบาล-เดินหน้ากวาดล้างยาเสพติด เพื่อความมั่นคงของชาติ
วันจันทร์ที่ 29 มีนาคม 2564
เดินหน้ากวาดล้างยาเสพติด เพื่อความมั่นคงของชาติ
...
“ยาเสพติด” ถือเป็นปัญหาที่รัฐบาล ยกให้เป็นวาระเร่งด่วน เพราะเมื่อบ้านเมืองมีภัยจากยาเสพติด ปัญหาหลาย ๆ อย่างก็จะตาม เช่น ปัญหาครอบครัว สังคม เศรษฐกิจ และความมั่นคงของประเทศชาติ หลายปีที่ผ่านมาเจ้าหน้าที่ที่เกี่ยวข้องทั้งจาก ป.ป.ส. ทหาร ตํารวจ เจ้าหน้าที่ปกครอง ทํางานกันอย่างหนัก เร่งกวดขันและกวาดล้าง จับกุมคดียาเสพติด
.
จากรายงานผลดําเนินการปราบปรามยาเสพติด ช่วงปี 2560 – 2563 ของ ป.ป.ส. เห็นได้ว่า ทุกภาคส่วนได้ระดมทีมแก้ไขปัญหายาเสพติดมาอย่างต่อเนื่อง และสามารถจับกุมคดียาเสพติดทั่วประเทศได้อย่างมากมาย ดังนี้ ปี พ.ศ. 2560 มีจํานวนคดี 181,806 คดี, ปี พ.ศ. 2561 มีจํานวนคดี 220,286 คดี, ปี พ.ศ. 2562 มีจํานวนคดี 182,782 คดี, ปี พ.ศ. 2563 จํานวนคดี 324,552 คดี
.
สําหรับการแก้ไขปัญหายาเสพติดในปี 2564 จะดําเนินการตามแผนปฏิบัติการด้านการป้องกันและปราบปรามยาเสพติด พ.ศ. 2563 - 2565 ซึ่ง ครม. มีมติเห็นชอบไปเมื่อวันที่ 3 พ.ย. 2563 เพื่อมุ่งลดระดับปัญหายาเสพติดให้ได้อย่างน้อยร้อยละ 50 ภายใน 3 ปี ที่ครอบคลุมตั้งแต่ต้นทาง กลางทาง และปลายทาง ประกอบด้วย พื้นที่แพร่ระบาดลดลงอย่างน้อยร้อยละ 10 จากปีที่ผ่านมา, ผู้เสพรายใหม่ (ช่วงอายุ 15 - 24 ปี) ไม่เกินร้อยละ 60 ของผู้เสพรายใหม่ทั้งหมด, และร้อยละ 55 ของผู้ป่วยยาเสพติดที่เข้าสู่กระบวนการบําบัดรักษา ได้รับการดูแลอย่างมีคุณภาพต่อเนื่องจนถึงการติดตาม (Retemtion Rate)
.
ล่าสุด รัฐบาลโดยกระทรวงยุติธรรม ได้เปิดปฏิบัติการ “พาลีปราบยา” เพื่อตามติดเส้นทางการเงินผู้ค้ายาเสพติดอย่างเต็มรูปแบบ โดยมีเป้าหมายในการอายัดทรัพย์สินเครือข่ายผู้ค้ายาเสพติดให้ได้ถึง 6,000 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.นร. นายอนุชาฯ ย้ำการสื่อสารภาครัฐต้องวิเคราะห์กลุ่มเป้าหมาย รับฟังเสียงประชาชน สร้างความเข้าใจทุกมิติ
วันจันทร์ที่ 29 มีนาคม 2564
รมต.นร. นายอนุชาฯ ย้ําการสื่อสารภาครัฐต้องวิเคราะห์กลุ่มเป้าหมาย รับฟังเสียงประชาชน สร้างความเข้าใจทุกมิติ
รมต.นร. นายอนุชาฯ ย้ําการสื่อสารภาครัฐต้องวิเคราะห์กลุ่มเป้าหมาย รับฟังเสียงประชาชน สร้างความเข้าใจทุกมิติ
วันนี้ (29 มีนาคม 2564) เวลา 10.00 น. ณ ห้องเมย์แฟร์ แกรนด์บอลรูม ชั้น 11 โรงแรม เดอะ เบอร์เคลีย์ กรุงเทพมหานคร นายอนุชา นาคาศัย รัฐมนตรีประจําสํานักนายกรัฐมนตรี ร่วมกิจกรรม "สื่อสารงานรัฐ พัฒนางานข่าว สร้างความเข้าใจให้ประชาชน" ซึ่งจัดขึ้นโดยกรมประชาสัมพันธ์ ในฐานะ ฝ่ายเลขานุการคณะกรรมการประชาสัมพันธ์แห่งชาติ โดยมีนายวิษณุ เครืองาม รองนายกรัฐมนตรีเป็นประธาน มีโฆษกกระทรวง และผู้ปฏิบัติหน้าที่ด้านงานประชาสัมพันธ์ภาครัฐเข้าร่วม
โอกาสนี้ รัฐมนตรีประจําสํานักนายกรัฐมนตรีได้กล่าวบรรยายสรุป ในหัวข้อ "แนวทางการบริหารจัดการข้อมูลข่าวสารภาครัฐ 2021" โดยย้ําว่าในการประชาสัมพันธ์ภาครัฐแม้จะดูเหมือนง่ายแต่ในความเป็นจริงแล้วเป็นงานที่มีความยากและท้าทาย ที่สําคัญต้องมีการรับฟังเสียงของพี่น้องประชาชนก่อนนํามากําหนดทิศทางในการสื่อสารหรือส่งต่อข้อมูลข่าวสารของของรัฐไปสู่ประชาชน ต้องมีการศึกษาวิเคราะห์ความสนใจของกลุ่มเป้าหมาย ก่อนที่จะนํามาผลิตสื่อในการประชาสัมพันธ์ผ่านช่องทางต่างๆ ขณะเดียวกัน การประชาสัมพันธ์ภาครัฐต้องต่อสู้กับเขาลวง หรือ Fake News ที่เกิดขึ้นได้ง่ายในยุคการสื่อสารดิจิทัล ซึ่งปัจจุบันเป็นสิ่งที่สร้างความเสียหายกับประเทศเป็นอย่างมาก
รัฐมนตรีประจําสํานักนายกรัฐมนตรี กล่าวเพิ่มเติมว่า การประชาสัมพันธ์ภาครัฐต้องคํานึงถึงการขยายผลประเด็นต่างๆ สู่การสร้างการรับรู้และความเข้าใจของประชาชน เพื่อให้เกิดการต่อยอดไปสู่การพัฒนาคุณภาพชีวิต เช่น ภาคการเกษตรที่เน้นโครงการโคกหนองนาโมเดล โดยอาจต้องขยายผลต่อยอดสู่การนําผลผลิตทางการเกษตรออกสู่ตลาด สร้างความเข้มแข็งให้เกษตรกรสามารถอยู่รอดและมีกําลังซื้อ ซึ่งต้องอาศัยการประชาสัมพันธ์ภาครัฐในการสื่อสารเพื่อให้เกิดการขับเคลื่อนประเทศ ทั้งนี้ เพราะการประชาสัมพันธ์มีส่วนในการเปลี่ยนมิติ วิธีคิด และทัศนคติในการชี้นําสังคมได้
..................
รัฐบาลไทย-ข่าวทำเนียบรัฐบาล-นฤมล นั่งหัวโต๊ะ กำหนดแผนพัฒนาแรงงานรับ S-curve
วันจันทร์ที่ 29 มีนาคม 2564
นฤมล นั่งหัวโต๊ะ กําหนดแผนพัฒนาแรงงานรับ S-curve
นฤมล เดินหน้าขับเคลื่อนการพัฒนาแรงงาน รับ 12 อุตสาหกรรมเป้าหมาย นําทีมกําหนดแผนขับเคลื่อนพัฒนาแรงงาน ดึงพันธมิตรร่วมทํางานกว่า 30 หน่วย
วันที่ 29 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุม คณะอนุกรรมการพัฒนาแรงงานและประสานงานการฝึกอาชีพในอุตสาหกรรมเป้าหมาย S-curve ครั้งที่ 1/2564 โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน เข้าร่วมประชุม และอธิบดีกรมพัฒนาฝีมือแรงงาน ทําหน้าที่เลขานุการ ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
ศาสตราจารย์ นฤมล กล่าวว่า การประชุมในวันนี้ ต้องการรับฟังข้อเสนอแนะ เพื่อร่วมกันขับเคลื่อนการพัฒนาแรงงานป้อน 12 อุตสาหกรรมเป้าหมาย โดยคณะกรรมการชุดนี้ จะทําหน้าที่ศึกษาและวิเคราะห์ข้อมูลเพื่อพัฒนาทักษะฝีมือให้แก่กําลังแรงงาน กําหนดแผนปฏิบัติการ รวมถึงเชิญชวนบุคคลหรือคณะบุคคล ที่มีความเชี่ยวชาญแต่ละด้าน เข้าร่วมจัดทําแผนพัฒนาทักษะฝีมือแรงงานในอุตสาหกรรมเป้าหมาย การประชุมในวันนี้นับเป็นกลไกที่สําคัญที่จะทําให้การดําเนินการของคณะอนุกรรมการในระยะต่อไป มีความชัดเจนและมีประสิทธิผล
คณะอนุกรรมการที่เข้าร่วมประชุมในวันนี้ มีตัวแทนจากหลายหน่วยงาน เช่น ผู้แทนกระทรวงกลาโหม ผู้แทนกระทรวงการอุดมศึกษา วิทยาศาสตร์ วิจัยและนวัตกรรม ผู้แทนสํานักงานสภาพัฒนาการเศรษฐกิจและสังคมแห่งชาติ ผู้แทนสถาบันคุณวุฒิวิชาชีพ (องค์การมหาชน) ผู้แทนธนาคารแห่งประเทศไทย ผู้แทนสํานักงานคณะกรรมการนโยบายเขตพัฒนาพิเศษภาคตะวันออก ผู้แทนกระทรวงดิจิทัลเพื่อเศรษฐกิจและสังคม ผู้แทนกระทรวงอุตสาหกรรม ผู้แทนสํานักงานคณะกรรมการการอาชีวศึกษา ผู้แทนสํานักงานคณะกรรมการส่งเสริมการลงทุน และผู้แทนสํานักงานเลขาธิการสภาการศึกษา ซึ่งการพัฒนาบุคลากรและกําลังแรงงาน เพื่อป้อนอุตสาหกรรม S-curve นั้น มีหลายหน่วยงานที่มีการจัดทําแผนและดําเนินการอยู่แล้ว การดําเนินงานดังกล่าว จึงควรบูรณาการทํางานร่วมกัน เพื่อให้การพัฒนามีประสิทธิภาพ และตอบโจทก์ภาคอุตสาหกรรมได้
ที่ประชุมได้กําหนดให้แต่ละหน่วยงานที่มีข้อมูลและแผนพัฒนากําลังแรงงานรองรับอุตสาหกรรมเป้าหมาย จัดส่งข้อมูลเพื่อให้กรมพัฒนาฝีมือแรงงานรวบรวมและจัดทําร่างแผนพัฒนากําลังแรงงานรองรับอุตสาหกรรม S-curve ภายในต้นสัปดาห์หน้า พร้อมนัดประชุมคณะอนุกรรมการอีกครั้งในวันศุกร์ที่ 9 เมษายน 2564 ซึ่งจะได้เห็นแผนพัฒนาที่ชัดเจนมากยิ่งขึ้น
“การเตรียมแรงงานให้มีความพร้อมในอุตสาหกรรม S-curve จะช่วยให้แรงงานมีทักษะ ความรู้ ความสามารถ เป็นที่ต้องการของตลาดแรงงานได้ ช่วยสร้างอาชีพการส่งเสริมการจ้างงาน และมีรายได้ที่มั่นคงต่อไป ข้อเสนอแนะจากที่ประชุม จะได้นําไปกําหนดแผนการดําเนินงานเพื่อพัฒนากําลังแรงงานต่อไป” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-สธ. เผย จ.กาฬสินธุ์ พบผู้ติดเชื้อโควิด 19 รายแรก เชื่อมโยงตลาดบางแค
วันจันทร์ที่ 29 มีนาคม 2564
สธ. เผย จ.กาฬสินธุ์ พบผู้ติดเชื้อโควิด 19 รายแรก เชื่อมโยงตลาดบางแค
กระทรวงสาธารณสุข เผยจังหวัดกาฬสินธุ์ พบผู้ติดเชื้อโควิด 19 จากการระบาดระลอกใหม่ มีความเชื่อมโยงกับตลาดบางแค พบความเสี่ยงมาจากสัมผัสใกล้ชิด อยู่ในที่พักเดียวกัน ละเลยการสวมหน้ากากอนามัย ย้ําเข้มมาตรการป้องกันส่วนบุคคล การ์ดไม่ตก ผลฉีดวัคซีนเข็มแรก
กระทรวงสาธารณสุข เผยจังหวัดกาฬสินธุ์ พบผู้ติดเชื้อโควิด 19 จากการระบาดระลอกใหม่ มีความเชื่อมโยงกับตลาดบางแค พบความเสี่ยงมาจากสัมผัสใกล้ชิด อยู่ในที่พักเดียวกัน ละเลยการสวมหน้ากากอนามัย ย้ําเข้มมาตรการป้องกันส่วนบุคคล การ์ดไม่ตก ผลฉีดวัคซีนเข็มแรก ทั้ง 13 จังหวัด ครบ 100% เกือบทั้งหมด
วันนี้ (29 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 39 รายมาจากระบบเฝ้าระวังในโรงพยาบาล 16 ราย ค้นหาเชิงรุกในชุมชน 12 ราย และเดินทางมาจากต่างประเทศ 11 รายไม่มีผู้เสียชีวิต และรักษาหายเพิ่มขึ้น 74 ราย ทําให้การติดเชื้อระลอกใหม่ตั้งแต่วันที่ 15 ธันวาคม 2563 - 29 มีนาคม 2564 มีผู้รักษาหายแล้ว 23,136 ราย คิดเป็นร้อยละ 94.29 อยู่ระหว่างการรักษา 1,366 ราย และเสียชีวิตสะสม 34 คน ในวันนี้พบผู้ติดเชื้อใน 5 จังหวัด ได้แก่ สมุทรสาคร 10 ราย กทม. 15 ราย ราชบุรี มหาสารคาม และกาฬ์สินธุ์ จังหวัดละ 1 ราย
สําหรับผู้ติดเชื้อรายแรกของจังหวัดกาฬ์สินธุ์ เป็นหญิง อายุ 35 ปี อาชีพพนักงานขายประกันในห้างสรรพสินค้า มีความเชื่อมโยงกับเพื่อนที่ค้าขายอยู่ในตลาดบางแค โดยเมื่อวันที่ 22 มีนาคม เดินทางไปหาเพื่อนที่กทม. พักอาศัยอยู่ในห้องเดียวกัน ใกล้ชิด ไม่ได้สวมหน้ากาก วันที่ 24 มีนาคม เดินทางกลับจ.กาฬสินธุ์ โดยเครื่องบิน จากนั้นวันที่ 26 มีนาคม เริ่มมีอาการปวดเมื่อยตัว ปวดศีรษะ และวันที่ 27 มีนาคม เดินทางไปโรงพยาบาลตรวจหาเชื้อ ผลพบเชื้อ ขณะนี้เข้าสู่ระบบการรักษาแล้ว
นายแพทย์เฉวตสรรกล่าวต่อว่า ในส่วนการฉีดวัคซีนโควิด 19 ข้อมูลตั้งแต่วันที่ 28 กุมภาพันธ์ - 28 มีนาคม 2564 ฉีดวัคซีนแล้ว 154,293 โดส แบ่งเป็นฉีดเข็มแรกแล้ว 133,110 ราย ฉีดครบ 2 เข็ม 21,183 ราย ถือว่าเป็นไปตามเป้าหมาย สําหรับจังหวัดที่ฉีดวัคซีนเข็มแรกได้ครบ 100 % ได้แก่ เชียงใหม่ ตาก สมุทรสาคร สมุทรสงคราม นครปฐม ชลบุรี ภูเก็ต และสุราษฏร์ธานี อย่างไรก็ตามแม้จะฉีดวัคซีนครบ 2 เข็มแล้ว ขอให้ยังคงเข้มมาตรการป้องกันส่วนบุคคล สวมหน้ากากให้ได้ 100% เว้นระยะห่าง ล้างมืออย่างต่อเนื่อง หากประมาท การ์ดตกก็มีโอกาสติดเชื้อได้
“ใกล้เข้าสู่เทศกาลสงกรานต์ ควรมีการวางแผนการเดินทาง หลีกเลี่ยงจุดพักรถที่มีคนแออัด และขอความร่วมมือประชาชน เลี่ยงการดื่มเครื่องดื่มแอลกอฮอล์ นอกจากจะเป็นสาเหตุทําให้เกิดอุบัติเหตุและเสียชีวิต แล้วอาจติดเชื้อโควิด 19 ได้ จากการมึนเมา ทําให้ขาดสติ ละเลยการเว้นระยะห่าง กินดื่มสังสรรค์ในกลุ่มเพื่อน เป็นปัจจัยเสี่ยงที่พบการติดเชื้อในหลายครั้งที่ผ่านมา”นายแพทย์เฉวตสรรกล่าว
********************************** 29 มีนาคม 2564
รัฐบาลไทย-ข่าวทำเนียบรัฐบาล-ก.แรงงาน จับมือ 12 องค์กร ลงนาม MOU มุ่งมั่นแก้ปัญหาแรงงานเด็กและแรงงานบังคับ
วันจันทร์ที่ 29 มีนาคม 2564
ก.แรงงาน จับมือ 12 องค์กร ลงนาม MOU มุ่งมั่นแก้ปัญหาแรงงานเด็กและแรงงานบังคับ
กระทรวงแรงงาน จัดพิธีประกาศเจตนารมณ์และลงนามบันทึกข้อตกลงความร่วมมือ การแก้ไขปัญหาการใช้แรงงานเด็กและแรงงานบังคับ ในกิจการสินค้าประเภท กุ้ง ปลา อ้อย และเครื่องนุ่งห่ม เพื่อแสดงให้เห็นถึงความมุ่งมั่นดูแลคุณภาพชีวิตของแรงงานให้เป็นไปตามมาตรฐานสากล
นายสุชาติ ชมกลิ่น รัฐมนตรีว่าการกระทรวงแรงงาน กล่าวในฐานะประธานเปิดพิธีประกาศเจตนารมณ์และลงนามบันทึกข้อตกลงความร่วมมือ (MOU) การป้องกันและแก้ไขปัญหาการใช้แรงงานเด็ก และแรงงานบังคับในกิจการสินค้าประเภท กุ้ง ปลา อ้อย และเครื่องนุ่งห่ม ว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความมุ่งมั่นที่จะแก้ไขปัญหาการใช้แรงงานเด็ก และแรงงานบังคับ ในสินค้าประเภทกุ้ง ปลา อ้อย และเครื่องนุ่งห่มของประเทศไทย โดยสินค้าเหล่านี้ปรากฏอยู่ในบัญชีรายชื่อสินค้าที่มีเหตุเชื่อได้ว่าผลิตโดยการใช้แรงงานเด็ก และแรงงานบังคับ ซึ่งจัดทําโดยกระทรวงแรงงานสหรัฐอเมริกา จึงมีพิธีประกาศเจตนารมณ์และลงนามบันทึกข้อตกลงความร่วมมือกันระหว่างกระทรวงแรงงาน โดยกรมสวัสดิการและคุ้มครองแรงงาน กับ องค์กรในกิจการสินค้าประเภท กุ้ง ปลา อ้อย และเครื่องนุ่งห่ม 12 องค์กร ได้แก่ สมาพันธ์ชาวไร่อ้อยแห่งประเทศไทย สหพันธ์ชาวไร่อ้อยแห่งประเทศไทย สหสมาคมชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สมาคมอุตสาหกรรมทูน่าไทย สมาคมอาหารแช่เยือกแข็งไทย สมาคมอุตสาหกรรมเครื่องนุ่งห่มไทย สมาคมกุ้งไทย สมาคมผู้เลี้ยงกุ้งทะเลไทย สมาคมกุ้งตะวันออกไทย สมาพันธ์การเพาะเลี้ยงสัตว์น้ําไทย และคลัสเตอร์สหกรณ์กุ้งคุณภาพภาคใต้ เพื่อแสดงให้เห็นถึงความมุ่งมั่นของภาครัฐและเอกชนไทยที่จะดูแลคุณภาพชีวิตของแรงงานให้เป็นไปตามมาตรฐานสากลและยังเป็นจุดเริ่มต้นในการร่วมมือกันดําเนินการป้องกันและแก้ไขปัญหาอย่างเป็นระบบ โดยจะมีการดําเนินการตามแผนการปฏิบัติการร่วมกัน เช่น การสํารวจข้อมูลของแรงงาน การให้ความรู้แก่แรงงาน การสนับสนุนให้มีการนําแนวปฏิบัติการใช้แรงงานที่ดี (Good Labour Practices : GLP) ไปจนถึงการตรวจสอบติดตามอย่างต่อเนื่องต่อไป
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า ปัจจุบันสินค้าของประเทศไทยถูกจัดอยู่ในบัญชีรายชื่อสินค้าที่มีเหตุเชื่อได้ว่าผลิตโดยการใช้แรงงานเด็ก และแรงงานบังคับ ซึ่งส่งผลต่อภาพลักษณ์ของประเทศไทย เกิดผลทางจิตวิทยาต่อผู้ซื้อ ผู้บริโภคในตลาดประเทศสหรัฐอเมริกาและกลุ่มประเทศในทวีปยุโรป โดยถูกใช้เป็นข้ออ้างในการกีดกันสินค้า ส่งผลต่อการพิจารณาให้สิทธิพิเศษทางภาษีของประเทศสหรัฐอเมริกาแก่สินค้าของประเทศไทย ทําให้กระทบต่อธุรกิจการส่งออกอันถือเป็นแหล่งรายได้หลักทางหนึ่งของประเทศ ดังนั้น จึงมีความจําเป็นอย่างยิ่งที่ทุกภาคส่วนจะร่วมกันประกาศเจตนารมณ์และลงนามบันทึกข้อตกลงความร่วมมือเพื่อป้องกันและแก้ไขปัญหาดังกล่าว
รัฐบาลไทย-ข่าวทำเนียบรัฐบาล-เฮ! อันดับไทยดีขึ้น ลดขยะพลาสติกในทะเลสำเร็จ
วันจันทร์ที่ 29 มีนาคม 2564
เฮ! อันดับไทยดีขึ้น ลดขยะพลาสติกในทะเลสําเร็จ
...
ข่าวดี! อันดับของประเทศไทยในด้านการจัดการขยะพลาสติกในทะเลขยับลง แปลว่าดีขึ้น โดยเลื่อนลงมาอยู่อันดับที่ 10 จากเดิมปีที่แล้วอยู่ในอันดับที่ 6 ปีนี้ เนื่องจากเราสามารถลดปริมาณการใช้ถุงพลาสติกได้มากกว่า 25,284 ล้านใบ หรือคิดเป็นน้ําหนัก 228,820 ตัน ดังนั้น จํานวนขยะพลาสติดในทะเลจึงลดลงตามไปด้วย
.
รัฐบาลมีนโยบายแก้ไขปัญหานี้อย่างจริงจัง เช่น การจัดทํา Roadmap การจัดการขยะพลาสติก ปี 2561-2573
.
ตั้งเป้าเลิกใช้พลาสติกหุ้มฝาขวดน้ําดื่ม พลาสติกผสมสารอ็อกโซ่ และไมโครบีดส์ ภายในปี 2562
.
เลิกใช้ถุงพลาสติกแบบหูหิ้ว ที่มีความหนาน้อยกว่า 36 ไมครอน กล่องโฟม หลอด แก้วพลาสติกแบบใช้ครั้งเดียว ภายในปี 2565
.
และนําพลาสติกกลับมาใช้ใหม่ 100% ภายในปี 2570
.
จากนี้ไปจะเดินหน้าแก้ไขปัญหาขยะพลาสติกทะเลต่อเนื่อง ตามแผนแม่บทการบริหารจัดการขยะมูลฝอยของประเทศ ซึ่งสอดคล้องกับแนวทางเศรษฐกิจ BCG
.
นอกจากนี้ ยังนําข้อเสนอแนะของผู้ตรวจการแผ่นดินมาดําเนินการด้วย เช่น นําระบบมัดจําค่าขวดพลาสติกมาใช้ ออกกฎหมายให้ผู้ผลิตรับผิดชอบในการรีไซเคิลบรรจุภัณฑ์ที่ตนผลิต ให้มีเรือเก็บขยะที่เพียงพอทั้งในแม่น้ํา ลําคลอง และทะเล สนับสนุนให้ประชาชนคัดแยกขยะ ฯลฯ
.
หากทุกฝ่ายร่วมมือกันก็จะทําให้ปริมาณขยะในทะเลและที่อื่น ๆ ลดน้อยลง และช่วยให้เป้าหมายที่ประเทศไทยจะหลุดพ้นจากอันดับ 1 ใน 10 ของประเทศที่มีปริมาณขยะพลาสติกทะเลมากที่สุดในโลกสําเร็จได้โดยเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เทกระจาด!!! ธอส. ประมูลบ้านมือสองออนไลน์  5 ชม. ขายได้ เกินครึ่งพันล้านบาท
วันจันทร์ที่ 29 มีนาคม 2564
เทกระจาด!!! ธอส. ประมูลบ้านมือสองออนไลน์  5 ชม. ขายได้ เกินครึ่งพันล้านบาท
ธนาคารอาคารสงเคราะห์ เผยผลการจัดงาน “ประมูลขายบ้านมือสอง ลดยิ่งใหญ่ ประจําปี 2564” จําหน่ายทรัพย์ได้ทั้งสิ้น 588 รายการ มูลค่ารวม 600 ล้านบาท โดยทรัพย์ที่ขายได้ราคาสูงสุด คือ อาคารพาณิชย์ 3 ชั้น อ.เมือง จ.ชลบุรี จําหน่ายได้ในราคา 6,685,000 บาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ในวันนี้ (27 มีนาคม 2564) ธนาคารได้จัดงาน “ประมูลขายบ้านมือสอง ลดยิ่งใหญ่ ประจําปี 2564” หรือ งานประมูลขายบ้านมือสอง ครั้งที่ 1/2564 (ทรัพย์ NPA) เพื่อเพิ่มโอกาสให้ประชาชนได้เลือกซื้อที่อยู่อาศัยเป็นของตนเองในระดับราคาที่คุ้มค่าและเหมาะสม ตามพันธกิจ “ทําให้คนไทยมีบ้าน” ด้วยการนําทรัพย์ NPA ของธนาคารออกประมูลแบบออนไลน์ผ่าน Application : G H Bank Smart NPA ตั้งแต่ เวลา 9.30-15.00 น. นั้น ผลปรากฏว่า ธนาคารสามารถจําหน่ายทรัพย์ได้ทั้งสิ้น 588 รายการ คิดเป็นมูลค่า 599.25 ล้านบาท แบ่งเป็น ทรัพย์ในพื้นที่กรุงเทพฯ และปริมณฑล จํานวน 97 รายการ มูลค่า 94.81 ล้านบาท และทรัพย์ในส่วนภูมิภาคจํานวน 491 รายการ มูลค่า 504.44 ล้านบาท โดยรายการทรัพย์ที่มีราคาจําหน่ายต่ําสุดในครั้งนี้ คือ ห้องชุด ขนาด 26.25 ตารางเมตร โครงการปลาทอง จ.ปทุมธานี จําหน่ายได้ในราคาเพียง 45,000 บาทเท่านั้น ส่วนทรัพย์ที่มีผู้สนใจประมูลมากที่สุด คือ ที่ดินเปล่า ขนาดเนื้อที่ 100 ตารางวา อ.ปราณบุรี จ.ประจวบคีรีขันธ์ ราคาประมูลเริ่มต้นอยู่ที่ 70,000 บาท สามารถปิดประมูลได้ในราคา 230,000 บาท โดยมีเข้าร่วมประมูลถึง 9 ราย และบ้านเดี่ยว ขนาดเนื้อที่ 100 ตารางวา โครงการอัครแลนด์ อ.พนมทวน จ.กาญจนบุรี ราคาประมูลเริ่มต้นอยู่ที่ 900,000 บาท สามารถปิดประมูลได้ ในราคา 1,020,000 บาท โดยมีผู้เข้าร่วมประมูลถึง 7 ราย ขณะที่ทรัพย์ที่มีราคาจําหน่ายสูงที่สุด คือ อาคารพาณิชย์ 3 ชั้น อ.เมือง จ.ชลบุรี จําหน่ายได้ในราคา 6,685,000 บาท สะท้อน ให้เห็นถึงความน่าสนใจของทรัพย์ NPA ของ ธอส.ที่ยังคงเป็นที่ต้องการของประชาชน
ขณะเดียวกันธนาคารยังช่วยแบ่งเบาภาระให้กับลูกค้า โดยให้สิทธิ์เลือกใช้มาตรการพิเศษ อาทิ ผ่อนดาวน์ดอกเบี้ย 0% นานสูงสุด 24 เดือน หรือ เทดาวน์และยื่นกู้เลย ก็ได้สิทธิ์เลือกใช้สินเชื่ออัตราดอกเบี้ย 0% (ภายใต้เงื่อนไขของมาตรการพิเศษที่ธนาคารกําหนด) พิเศษ!!! หากโอนภายในวันที่ 31 พฤษภาคม 2564 ลดเพิ่มอีก 10% จากราคาที่ประมูลซื้อได้ สําหรับผู้ที่พลาดการประมูลในครั้งนี้ สามารถเข้าร่วมการประมูลทรัพย์ทั่วประเทศ แบบออนไลน์ผ่าน Application : G H Bank Smart NPA เป็นประจําทุกเดือน ซึ่งครั้งต่อไปจะมีขึ้นในวันที่ 16 เมษายน และวันที่ 23 เมษายน 2564 ติดตามข้อมูลข่าวสารของธนาคารเพิ่มเติมได้ที่ www.ghbhomecenter.com หรือ www.ghbank.co.th หรือ ศูนย์ลูกค้าสัมพันธ์ (Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-เคาะ! ราคาอ้อยขั้นต้น ฤดูการผลิตปี 63/64
วันอาทิตย์ที่ 28 กุมภาพันธ์ 2564
เคาะ! ราคาอ้อยขั้นต้น ฤดูการผลิตปี 63/64
...
อ้อย เป็นพืชเศรษฐกิจที่สําคัญของไทย
มีเกษตรกรและแรงงานที่อยู่ในอุตสาหกรรมจํานวนมาก
เพื่อช่วยให้เกษตรกรขายอ้อยได้ราคา คุ้มกับต้นทุน
จึงมีการกําหนดราคาขั้นต้นขึ้น
.
ปลายทางของอ้อย คือ น้ําตาลทราย
ราคาที่นํามากําหนดราคาขั้นต้น
จึงเป็นรายได้ที่คาดว่าจะได้จากการขายน้ําตาลทราย
เพื่อให้โรงงานจ่ายเงินให้เกษตรกรนําไปใช้หมุนเวียนก่อน
.
สําหรับ อ้อย ในปีการผลิต 2563/64 นี้
ครม. ได้เห็นชอบราคาอ้อยขั้นต้น
สําหรับอ้อยที่มีระดับความหวาน 10 ซี.ซี.เอส.
ซึ่งบ่งบอกว่า หวานพอจะผลิตน้ําตาลทรายได้
ในราคาตันละ 920 บาท
อัตราขึ้นลงที่ 55.20 บาท ต่อ 1 ซี.ซี.เอส
.
และราคาน้ําตาลทรายขั้นต้น
394.29 บาท ต่อ ตันอ้อย
.
โดยราคานี้เป็นเพียงผลตอบแทนขั้นต้นเท่านั้น
เมื่อได้น้ําตาลทรายออกมาขายแล้ว
จะมีการกําหนดราคาอ้อยขั้นสุดท้าย
ซึ่งเป็นราคาจริงที่เกษตรกรควรได้รับ
หากราคาขั้นสุดท้าย มากกว่า ขั้นต้น
โรงงานน้ําตาลจะจ่ายค่าอ้อยเพิ่มให้เกษตรกร
แต่ถ้า น้อยกว่า กองทุนอ้อยและน้ําตาลทราย
จะจ่ายส่วนต่างนั้นคืนให้โรงงานแทนเกษตรกร
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยิ้ม ! ยางพารา ราคาดีต่อเนื่อง
วันอาทิตย์ที่ 28 กุมภาพันธ์ 2564
ยิ้ม ! ยางพารา ราคาดีต่อเนื่อง
...
ในช่วง 6 เดือนที่ผ่านมา ราคายางพารา
หนึ่งในสินค้าเกษตรที่สําคัญของไทย
อยู่ในทิศทางบวกอย่างต่อเนื่อง
และคาดว่า ตลอดทั้งปี ราคายางแผ่นดิบ
ก็จะยังคงอยู่ที่ 60 บาท ต่อ กก.
.
สาเหตุที่ราคายางพารา ดี นั้น
มาจากปัจจัย ทั้ง นอก และในประเทศ
.
ภายนอก เช่น ประเทศจีน
มีการสนับสนุนให้ใช้รถยนต์มากขึ้น
หลังการระบาดของโรคโควิด-19
ทําให้นําเข้ายางรถยนต์ มากขึ้น
.
ส่วนภายในประเทศ
มีการผลิตถุงมือยาง ที่มากขึ้นเท่าตัว
ในภาวะการระบาดของโรคโควิด-19
จาก 4,000 ล้าน เพิ่มเป็น 8,000 ล้านชิ้น
ร่วมกับนโยบายใช้ยางของรัฐบาล
ที่ดําเนินการมาก่อนหน้า
เช่น การทําแบริเออร์คอนกรีตหุ้มยางพารา
และเสาหลักนําทางยางธรรมชาติ
เพื่อเพิ่มความปลอดภัยทางถนน
.
และจากนี้ รัฐบาลจะพัฒนาการเกษตรของไทย
ตามแนวทางเศรษฐกิจ BCG ซึ่งเป็นวาระแห่งชาติ
เช่น ทําเกษตรแบบผสมผสาน เน้นการรวมกลุ่ม
เพิ่มศักยภาพการผลิตทั้งระบบ และเพิ่มมูลค่า
ด้วยการแปรรูป แทนการขายวัตถุดิบ
เพื่อสร้างความมั่นคง เพิ่มรายได้ให้เกษตรไทย
ได้อย่างยั่งยืน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แจง "ตลาดนัดสวนจตุจักร” ไม่ใช่ต้นกำเนิดโควิด-19
วันอาทิตย์ที่ 28 กุมภาพันธ์ 2564
แจง "ตลาดนัดสวนจตุจักร” ไม่ใช่ต้นกําเนิดโควิด-19
...
กรณีสื่อต่างประเทศ นําเสนอข่าวว่า
"ตลาดนัดสวนจตุจักร" อาจเป็นต้นกําเนิด
ของการแพร่ระบาดเชื้อไวรัสโคโรนา 2019
ก่อนการแพร่ระบาดที่เมืองอู่ฮั่น ประเทศจีน นั้น
.
กระทรวงสาธารณสุข ชี้แจงว่า
ยังไม่มีหลักฐานทางวิชาการที่สนับสนุน
ว่าเชื้อติดต่อจากค้างคาวไปสู่คน
.
สําหรับประเทศไทย ได้ศึกษาวิจัย
เรื่องค้างคาวมาอย่างต่อเนื่อง โดยเฉพาะ
ค้างคาวมงกุฎ ที่มีรหัสพันธุกรรมคล้ายคลึง
กับเชื้อไวรัสโคโรนา 2019 ถึงร้อยละ 91.5
แต่ไม่สามารถติดต่อไปสู่คน
.
นอกจากนี้ ยังได้สุ่มตรวจเชื้อจากสัตว์ต่าง ๆ
ที่นํามาจําหน่ายในตลาดนัดสวนจตุจักร
เช่น กระรอก แมว สุนัข หนู กระต่าย
และสัตว์จากต่างประเทศ เมื่อวันที่ 19 มี.ค. 63
พบว่าเป็นเชื้อไวรัสโคโรนา แต่คนละสายพันธุ์
กับเชื้อไวรัสโคโรนา 2019
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.อุตฯ จับมือ ทีพีไอฯ มอบถังดักไขมัน โครงการจิตอาสาพัฒนาเศรษฐกิจหมุนเวียนใน 7 จังหวัดนำร่อง
วันอาทิตย์ที่ 28 กุมภาพันธ์ 2564
ก.อุตฯ จับมือ ทีพีไอฯ มอบถังดักไขมัน โครงการจิตอาสาพัฒนาเศรษฐกิจหมุนเวียนใน 7 จังหวัดนําร่อง
กระทรวงอุตสาหกรรม ร่วมกับ บริษัท ทีพีไอ โพลีน จํากัด (มหาชน) มอบถังดักไขมัน จํานวน 1,000 ชุดพร้อมติดตั้งให้กับประชาชนในพื้นที่เป้าหมาย ตั้งเป้าลดปัญหาน้ําเสียจากครัวเรือน โดยนําร่องสร้างBCG Model เล็งดึงขยะอินทรีย์ที่เก็บจากถังดักไขมันนําไปใช้ประโยชน์
นางวรวรรณชิตอรุณรองปลัดกระทรวงอุตสาหกรรมในฐานะผู้อํานวยการศูนย์อํานวยการจิตอาสากระทรวงอุตสาหกรรมรับมอบถังดักไขมันจํานวน1,000ชุดจากนายช่างสมภพเทพพานิชผู้ช่วยรองผู้จัดการใหญ่บริษัททีพีไอโพลีนจํากัด(มหาชน)และนายวิษณุทับเที่ยงอธิบดีกรมอุตสาหกรรมพื้นฐานและการเหมืองแร่(กพร.)เพื่อให้หน่วยงานในสังกัดนําไปติดตั้งแก่ชุมชนต่างๆใน7จังหวัดได้แก่กรุงเทพฯสมุทรปราการปทุมธานีพระนครศรีอยุธยาลําพูนนครสวรรค์และสุราษฎร์ธานีสืบเนื่องจากศูนย์อํานวยการใหญ่จิตอาสาพระราชทานมอบหมายให้กระทรวงอุตสาหกรรมตรวจกํากับดูแลโรงงานที่ระบายน้ําลงสู่ลําน้ําสาธารณะพร้อมทั้งบูรณาการกับภาคส่วนที่เกี่ยวข้องพัฒนาคุณภาพน้ําในลําคลองและแม่น้ําสายหลักของประเทศเพื่อช่วยแก้ปัญหาน้ําเสียผ่านโครงการจิตอาสา
“ในปีนี้กระทรวงฯได้ร่วมมือกับโรงงานจิตอาสาผลิตถังดักไขมันพร้อมทั้งดําเนินการติดตั้งให้กับประชาชนโดยเฉพาะร้านค้าร้านอาหารครัวเรือนที่ระบายน้ําลงแหล่งน้ําในพื้นที่เป้าหมายโครงการจิตอาสารักษ์แม่น้ําแทนการแจกจ่ายให้ประชาชนไปติดตั้งเองนอกจากนี้ยังสร้างโมเดลเศรษฐกิจหมุนเวียนระดับชุมชน(BCG Model)ให้เกิดขึ้นด้วยการต่อยอดนําไขมันเศษอาหารขยะอินทรีย์จากถังดักไขมันเพื่อใช้ประโยชน์โดยตั้งจุดรวม(Drop Point)และประสานให้เทศบาลขนส่งให้โรงงานประเภท106ในพื้นที่เพื่อเข้าสู่กระบวนการสร้างมูลค่าเพิ่มจัดทําเป็นปุ๋ยน้ําหมักชีวภาพอาหารสัตว์แก๊สและผลิตไฟฟ้าทั้งนี้เพื่อเป็นการช่วยลดปัญหาการปล่อยน้ําเสียของครัวเรือนที่ไม่มีระบบบําบัดรวมทั้งเศษอาหารและไขมันที่ทําให้ท่อน้ําอุดตันตัวอย่างการรณรงค์ใช้ถังดักไขมันในปี2563ในชุมชนเคหะหลักสี่ซอยแจ้งวัฒนะ5จากที่มีการจ้างเอกชนมาขุดลอกท่อปีละ4ครั้งเมื่อติดตั้งถังดักไขมันสามารถลดการขุดลอกท่อลงเหลือปีละ2ครั้ง”นางวรวรรณกล่าว
แผนการส่งมอบถังดักไขมัน(500ใบ)ในเฟสแรกของกระทรวงฯประกอบด้วย1)จังหวัดสมุทรปราการนําไปติดตั้งที่บริเวณคลองคอต่อและจะเปิดตัวกิจกรรมเป็นที่แรกในชื่อ“จิตอาสาพัฒนาคลองสวยน้ําใสชวน1ชุมชนใช้ถังดักไขมัน” 2)จังหวัดปทุมธานีนําไปติดตั้งบริเวณคลองที่ระบายน้ําลงแม่น้ําเจ้าพระยาและ3)นิคมอุตสาหกรรมบางชันนําไปติดตั้งบริเวณคลองแสนแสบโดยทั้งสามพื้นที่มีโรงงานอุตสาหกรรมอยู่จํานวนมากและมีความใกล้ชิดกับชุมชนโดยจะมีการเก็บตัวอย่างน้ําก่อนและหลังดําเนินการเพื่อการติดตามประเมินผลซึ่งที่ผ่านมาปี2562- 2563กระทรวงอุตสาหกรรมได้แจกจ่ายถังดักไขมันให้กับประชาชนรวมจํานวนทั้งสิ้น2,500ใบ
ทั้งนี้โครงการจิตอาสารักษ์แม่น้ําฯในปี2564มีแผนดําเนินการในพื้นที่6คลองของกรุงเทพฯและปริมณฑลได้แก่คลองเปรมประชากรคลองแสนแสบคลองบางลําพูคลองสี่วาพาสวัสดิ์คลองขุดเจ้าเมืองและคลองคอต่อรวมทั้งแม่น้ําในจังหวัดต่างๆจํานวน10สายคือแม่น้ํากวงแม่น้ําเจ้าพระยาแม่น้ําป่าสักแม่น้ําบางปะกงลุ่มน้ําปราณบุรีลุ่มน้ําตาปีลุ่มน้ําทะเลสาบสงขลาแม่น้ําพองแม่น้ําชีและแม่น้ํามูลตั้งเป้าหมายจะดําเนินการให้แล้วเสร็จภายในเดือนกรกฎาคม2564
รัฐบาลไทย-ข่าวทำเนียบรัฐบาล-เดินหน้าสร้างความมั่นคง “ด้านยา” ในประเทศ
วันอาทิตย์ที่ 28 กุมภาพันธ์ 2564
เดินหน้าสร้างความมั่นคง “ด้านยา” ในประเทศ
...
ความสามารถ “ด้านยา” และระบบสาธารณสุข
ของไทย ถือว่าไม่น้อยหน้าใครในโลก
เพื่อให้ประเทศไทยก้าวสู่การเป็น
ประเทศที่มีความมั่นคงด้านยา
ได้อย่างเต็มประสิทธิภาพ นั้น
.
ล่าสุด ครม. เห็นชอบร่างนโยบายแห่งชาติ
ด้านยาและแผนยุทธศาสตร์การพัฒนา
ระบบยาแห่งชาติ พ.ศ. 2563 - 2565
เพื่อมุ่งส่งเสริมให้ระบบควบคุมยาภายในประเทศ
มีประสิทธิภาพ สอดคล้องกับค่าครองชีพ
ของประชาชน รวมทั้งสามารถผลิตและ
จัดหายาจําเป็นไว้ใช้ทั้งในภาวะปกติและฉุกเฉิน
.
นอกจากนี้ ยังเป็นส่วนช่วยกระตุ้น
ให้ทุกภาคส่วนที่เกี่ยวข้องกับยา
ต้องผ่านการประเมินศักยภาพ
จากองค์กรระดับสากลอย่างต่อเนื่องอีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เอาจริง! ปราบพนันออนไลน์ ได้ผู้ต้องหา 98 ราย ใน 2 เดือน
วันอาทิตย์ที่ 28 กุมภาพันธ์ 2564
เอาจริง! ปราบพนันออนไลน์ ได้ผู้ต้องหา 98 ราย ใน 2 เดือน
...
พนันออนไลน์เป็นหนึ่งปัญหาสําคัญของรัฐบาล
ที่ต้องเร่งกวาดล้าง ไม่ให้สร้างความเสียหายแก่ประชาชน
โดยเฉพาะเด็กและเยาวชนของชาติ
.
กระทรวงดีอีเอสจึงเร่งตรวจสอบ รวบรวมหลักฐาน
พร้อมเปิดเฟซบุ๊กเพจ “อาสา จับตา ออนไลน์”
ให้ประชาชนสามารถส่งเบาะแสการพนันออนไลน์
เพื่อประสานไปยังเจ้าหน้าที่ตํารวจเร่งจับกุม
และปิดเว็บไซต์พนันออนไลน์ต่อไป
.
จากผลการดําเนินงานกว่า 2 เดือน (ม.ค. – ก.พ. 64)
สามารถเข้าจับกุมและปิดเว็บไซต์พนันออนไลน์
ได้ผู้ต้องหาถึง 98 ราย คิดเป็นเงินหมุนเวียน 1,900 ลบ.
.
จึงขอเชิญชวนประชาชนร่วมกันเป็นหูเป็นตา
แจ้งข้อมูล/เบาะแสการพนันออนไลน์
ได้ที่เฟซบุ๊กเพจ “อาสา จับตา ออนไลน์”
https://www.facebook.com/DESMonitor/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ฉีดวัคซีนป้องกันโควิด-19
วันอาทิตย์ที่ 28 กุมภาพันธ์ 2564
ฉีดวัคซีนป้องกันโควิด-19
รัฐมนตรีเกษตรฯ เป็นตัวแทนรัฐบาลร่วมฉีดวัคซีนป้องกันโควิด-19 เพื่อสร้างความมั่นใจต่อพี่น้องประชาชน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายอิทธิพล คุณปลื้ม รัฐมนตรีว่าการกระทรวงวัฒนธรรม นายสาธิต ปิตุเตชะ รัฐมนตรีช่วยว่าการกระทรวงสาธารณสุข และนางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เข้าร่วมรับการฉีดวัคซีนซิโนแวค เพื่อเป็นตัวแทนของรัฐบาลในการสร้างความมั่นใจให้กับประชาชน โดยมี พล.อ.ประยุทธ์ จันทร์โอชา นายกรัฐมนตรี เป็นสักขีพยาน และตรวจเยี่ยมการฉีดวัคซีนโควิด-19 ให้ประชาชนกลุ่มเป้าหมาย ครั้งแรกในประเทศไทย ณ สถาบันบําราศนราดูร กรมควบคุมโรค กระทรวงสาธารณสุข ทั้งนี้ วัคซีนซิโนแวคจะฉีดให้กับคนที่มีอายุระหว่าง 18-59 ปี ส่วนแอซตราเซนเนกาจะฉีดให้กับคนอายุ 60 ปีขึ้นไป
"ตนพร้อมที่จะฉีดวัคซีนโควิด-19 ในวันนี้ ซึ่งรัฐมนตรีส่วนใหญ่ก็อยู่ในเกณฑ์ที่สามารถฉีดได้ และพวกเราก็อยากสร้างความมั่นใจให้แก่ประชาชนว่าวัคซีนโควิด-19 ที่นํามามีคุณภาพ ส่วนเรื่องการเตรียมความพร้อมในการฉีดวัคซีนไม่มีอะไรพิเศษ เพราะมั่นใจว่าวัคซีนมีคุณภาพ และอยากให้ประชาชนเชื่อมั่นด้วยว่าวัคซีนโควิด-19 ปลอดภัย 100 เปอร์เซ็นต์ ซึ่งจะช่วยหยุดยั้งการแพร่ระบาดของโควิด-19 ได้" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ทส. ประชุมคณะกรรมการนโนบายบริหารจัดการถ้ำแห่งชาติ ครั้งที่ 1/2564
วันพฤหัสบดีที่ 4 มีนาคม 2564
ทส. ประชุมคณะกรรมการนโนบายบริหารจัดการถ้ําแห่งชาติ ครั้งที่ 1/2564
ทส. ประชุมคณะกรรมการนโนบายบริหารจัดการถ้ําแห่งชาติ ครั้งที่ 1/2564
วันนี้ (4 มี.ค. 64) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการนโยบายบริหารจัดการถ้ําแห่งชาติ ครั้งที่ 1/2564 พร้อมด้วย นายพงศ์บุณย์ ปองทอง รองปลัดกระทรวงทรัพยากร
ธรรมชาติและสิ่งแวดล้อม นายสมหมาย เตชวาล อธิบดีกรมทรัพยากรธรณี เจ้าหน้าที่จากกรมทรัพยากรธรณี ในฐานะเลขานุการคณะกรรมการนโยบายบริหารจัดการถ้ําแห่งชาติ และหน่วยงานที่เกี่ยวข้อง เข้าร่วมประชุม ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
โดยในที่ประชุมฯ ได้ร่วมกันพิจารณาร่างนโยบายและแผนแม่บทการบริหารจัดการระบบถ้ําแห่งชาติ (พ.ศ. 2563-2580) และแผนปฏิบัติการด้านการบริหารจัดการระบบถ้ํา ระยะที่ 1 (พ.ศ. 2563-2565) และรายงานสถานการณ์ถ้ําประเทศไทย พ.ศ. 2563 ที่ผ่านกระบวนการมีส่วนร่วมจากทุกภาคส่วนแล้ว การแต่งตั้งคณะอนุกรรมการเครือข่ายอนุรักษ์ถ้ําและระบบถ้ํา การใช้ตราสัญลักษณ์คณะกรรมการนโยบายบริหารจัดการถ้ําแห่งชาติ
นายวราวุธ กล่าวว่า วันนี้ร่างนโยบายและแผนแม่บทการบริหารจัดการระบบถ้ําแห่งชาติ (พ.ศ. 2563-2580) และแผนปฏิบัติการด้านการบริหารจัดการระบบถ้ํา ระยะที่ 1 (พ.ศ. 2563-2565) ได้เสร็จสิ้นแล้ว และเมื่อเสนอคณะรัฐมนตรีให้รับทราบแล้วก็จะดําเนินการตามที่ได้วางเอาไว้ และเชื่อมั่นว่าข้อมูลจากผู้เชี่ยวชาญต่างๆทั้งชาวไทยและชาวต่างชาติก็จะทําให้เราสามารถ ดูแลถ้ําได้ครอบคลุมในหลาย ๆ มิติ รวมถึงการทํากิจกรรมต่าง ๆ เช่น การปีนหน้าผาสํารวจถ้ํา เทรลรันนิ่ง การดําน้ําสํารวจถ้ํา และการประสานกับพี่น้อง ประชาชนที่อยู่ในพื้นที่ ในการที่จะดูแลถ้ําซึ่งเป็นสมบัติของพี่น้องประชาชนทุกคน